
INNHOLD
 
VÅRE BESTE BEIN

STÅR SOM EN PÅLE Kristoffer Vassbakk Ajer 

LØPER MED ULVER David Møller Wolfe

LEKTE SEG BEST Martin Ødegaard 

NORDLANDSVINGEN Andreas Rædergård Schjelderup 

SANDER BERGER DAGEN Sander Gard Bolin Berge 

BODØS BESTE BERG Patrick Berg 

BALLMESTER BOBB Oscar Bobb 

JØRGEN MÅLMAKER Jørgen Strand Larsen

SØRLANDETS PITBULL Julian Ryerson 

HAAT-TRICK-HAALAND Erling Braut Haaland 

NY NORDMANN I BURET? Nikita Haikin 

MØREFOTEN Fredrik Aursnes 

NUSA SUSER MOT MÅL Antonio Eromonsele Nordby Nusa 

ALEXANDER DEN STORE Alexander Sørloth 

TRØNDERFART Torbjørn Heggem 

VOKTER BURET Ørjan Nyland 

SIDDISEN PÅ SASSOULO Kristian Thorstvedt 

LØVEN ER HARD MOT DE HARDE Leo Skiri Østigård 

DEN GRØNNE KRIGEREN Morten Thorsby 

GUL SPYDSPISS Jens Petter Hauge 

KLASSECOACHEN Ståle Solbakken 

JOKERNE 

LANDSLAGET I VM-HISTORIEN


VÅRE BESTE BEIN

Landslaget i fotball er stadig i endring. Vi har sikkert hundre spillere i Norge som er gode nok til å spille med flagg på brystet. Flinke spillere. Dedikerte spillere.

Det er bare plass til 11 fra start. Kanskje fire–fem til på benken. Og noen og tjue i troppen til enhver tid. Det er mye som kan påvirke hvem som blir tatt ut. Noen er skadet. Noen har fått for lite spilletid på laget de spiller i til vanlig. Det er kanskje ekstra mange i god form på en posisjon. Eller det er strategiske valg som landslagstreneren må ta.

Vi har valgt å fortelle om de som var i troppen våren 2026. Det kan hele tiden endre seg.

Men det som ikke forandrer seg, er flagget på brystet. Stoltheten over det laget har fått til de siste årene.

Vi håper at historiene vi har valgt her, kan inspirere deg som leser. Og kan fortelle noe om hva som skal til for å nå toppen av norsk fotball. Det er mye hardt arbeid, noen tilfeldigheter, fysiske, genetiske og mentale ferdigheter og mange, mange timer med ball.

Uansett hvordan det går i tiden fremover, kan ingen ta fra dem dette: De spiller i en gullalder for norsk fotball.

